Premierul Groenlandei își arată pe față nemulțumirea față de vizita soției lui JD Vance și a consilierului american pentru securitate
În timp ce președintele Donald Trump se agață de ideea unei anexări a Groenlandei, teritoriu danez strategic și semi-autonom, Usha Vance, soția vicepreședintelui american JD Vance, a anunțat că va face o vizită în Groenlanda în această săptămână, iar consilierul pentru securitate națională de la Casa Albă, Mike Waltz, va veni și el pe insulă, sub pretextul unei vizite la baza militară americană de aici. Prim-ministrul Groenlandei, Múte Egede, a declarat pentru presa locală că vizita lui Waltz reprezintă un gest de „provocare”.